ร้านRoyal Sugar เปิดมาได้หลายเดือนแล้วค่ะ ที่เมกะ ซิมเดินผ่านไปมาอยู่นาน...อยากทานมาก เพราะร้านที่ตกแต่งเป็นเอกลักษณ์ และ ขนมที่ทำสด หลังจากที่หาเหยื่อได้เราก็รีบชักชวนกันมากินเลยทีเดียว เราสามารถมานั่งที่โต๊ะก่อนและสั่งขนมจากที่เคาเตอร์ค่ะ 

High Tea Set (1080) เราจะได้ชามา1กา และขนมเป็น High Tea set จัดเต็ม3 ชั้น ชาที่เลือกก็เลือกเป็นชานำเข้าค่ะ ซิมมีสั่งเครื่องดื่มอีก 2แก้วด้วยค่ะ แต่จำชื่อไม่ได้ ขออภัยด้วยค่ะ 

แต่ขนมมื้อนี้รวมเครื่องดื่มอีก2 แก้ว สนนราคาอยู่ที่ประมาณ 1,3xxกว่าบาทค่ะ 

ระหว่างรอทำขนม ก็รีบวิ่งไปเดินซื้อของกับน้องโดยมีน้องอีกคนนั่งรออยู่ที่ร้าน พอขนมมาได้ซักพักเราก็วิ่งกลับมา 

ชั้นแรก เป็น เหล่าSandwich ทั้งหลาย มีทั้งแฮมชีส และ ปาร์มาแฮมพันแท่งขนมปัง แซลมอนรมควัน คือส่วนตัวคิดว่า ถึงเราจะไม่ได้มานั่งทานทันทีตอนขนมมา ขนมปังก็ไม่น่าจะแห้งและแข็งขนาดนี้ ข้างล่างขนมปังแอบแฉะเล็กๆด้วย ..ชั้นนี้ไม่ผ่านอย่างแรง ผิดหวังเลยทีเดียว 

ชั้นที่2 ทาร์ตเบอร์รี่อร่อยดีค่ะ แป้งทาร์ตกรอบ เบอร์รี่ลูกโต หวานตัดเปรี้ยว ครีมตู้มมาก พานนาคอตต้าก็รสชาตินุ่มนวลดีค่ะ ตัดกับซอสเบอรรี่ข้างบนดี ถ้วยไม่ใหญ่มาก ทานได้กำลังดี สโคนแห้งไปค่ะ ส่วนตัวไม่ชอบ มันแห้งไปหน่อย และไม่หอมเลย แยมกับเนยที่ร้านให้มาถ้วยใหญ่เลยค่ะ บราวนี่ชิ้นช็อคโกแลตเข้มข้นดีค่ะ แต่ก็แห้งไปหน่อยเหมือนกัน

ส่วนชั้นบนสุดเป็นมาการอง และสโคน ตัวมาการองก็ไม่ได้พิเศษอะไรมาก ไส้กานาชก็ไม่ได้มีกลิ่นเฉพาะออกมา ไส้ของมาการองสีม่วงไม่ออกมาเลยค่ะ อีกชิ้นมากับราสเบอร์รี่ลูกใหญ่ทานกับครีมตู้มๆค่ะ และก็สโคนก็มาอีกกับชั้นนี้ 

สรุปมีความรู้สึกว่าไม่คุ้มค่ากับเงินที่เสียไปอย่างแรง และรู้สึกผิดหวังมากๆค่ะ 

รีวิวนี้เป็นความคิดเห็นส่วนตัวนะคะ ไม่ได้มีส่วนได้ส่วนเสียกับทางร้าน และไม่ได้มีเจตนาให้ร้ายกับทางร้านค่ะ แต่นี่คือสิ่งที่พบเจอจริงๆ และคงไม่กลับไปทานอีกค่ะ  
